PATVIRTINTA

 Klaipėdos „Varpo“ gimnazijos direktoriaus

 2023 m. rugpjūčio 30 d. įsakymu Nr. V-56

**SOCIALINĖS-PILIETINĖS VEIKLOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Klaipėdos „Varpo“ gimnazijos (toliau – Gimnazija) socialinės-pilietinės veiklos organizavimo tvarkos aprašas (toliau – Aprašas) parengtas vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo bendrųjų ugdymo planų, patvirtintų Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586, 9 priedu.

2. Socialinė-pilietinė veikla visiems Gimnazijos mokiniams yra privaloma. Jai skirtas laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla.

**II. SOCIALINĖS-PILIETINĖS VEIKLOS TIKSLAS IR UŽDAVINIAI**

3. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

3. Socialinės-pilietinės veiklos uždaviniai:

3.1. skatinti mokinių visapusišką asmenybės brandą ir dalyvavimu grįstą mokymąsi;

3.2. padėti įsisąmoninti atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

3.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir Gimnazijos bendruomenei.

**III. SOCIALINĖS-PILIETINĖS VEIKLOS TURINYS IR ORGANIZAVIMAS**

4. Socialinė-pilietinė veikla yra mokymosi turinio dalis, kuri įgyvendinama:

4.1. per pilietines ir visuomenines iniciatyvas: tai – dalyvavimas pilietinėse akcijose Gimnazijoje bei Klaipėdos mieste; aktyvi veikla klasės ar / ir Gimnazijos savivaldoje; veikla tvarkant apleistas kapinaites ar pavienius kapus; lankymasis įvairiose socialinės globos institucijose koncertuojant, dalyvaujant jų organizuojamuose renginiuose; pagalba klasės draugams ruošiant namų darbus ar aiškinant sunkiai suprantamą mokymosi medžiagą;

4.2. per ekologines ir gamtosaugines iniciatyvas: tai – Gimnazijos aplinkos tvarkymas; tvarumo veikla įrengiant ir tvarkant rūšiavimo taškus; klasės gražinimas prižiūrint augalus; dalyvavimas akcijoje „Darom“.

4.3. per asmeninio tobulėjimo veiklas: parodų, koncertų, sporto turnyrų, kitų renginių organizavimas; užimtumo organizavimas dienos centrus lankantiems mokiniams; mokymas, konsultavimas, paskaitos vedimas, pranešimų skaitymas Gimnazijoje ar kitose institucijose; Gimnazijos pristatymas ir įvairių veiklų organizavimas progimnazijose;

4.4. per socialinio teisingumo veiklas: mokinių savanoriavimas savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

4.5. per kitas veiklas: tai – klasės valandėlių vedimas; pagalba klasės auklėtojui, mokytojams tvarkant dokumentus, rengiant įvairią medžiagą; pagalba apipavidalinant klasės ar Gimnazijos erdves; projektų, renginių organizavimas Gimnazijoje ar klasėje, prevencinės veiklos organizavimas, straipsnių Gimnazijos naujienlaiškiui kūrimas.

5. Mokiniai skatinami dalyvauti nevyriausybinių organizacijų veikloje ir prisidėti prie jiems rūpimų problemų sprendimo.

6. Gimnazijoje įgyvendinama Duke of Edinbourg (Dofe) programa. Dalyvavimas programos veiklose prilygsta socialinės-pilietinės veiklos valandoms.

7. Dalyvavimas varžybose nėra socialinės-pilietinės veiklos atitikmuo.

8. Socialinės-pilietinės veiklos organizavimo I–II gimnazijos klasėse ypatumai:

8.1. mokiniai, besimokantys I–II gimnazijos klasėse, 2023–2024 mokslo metais privalo atlikti socialinę-pilietinę veiklą, kurios trukmė:

8.1.1. II gimnazijos klasių mokiniams ne mažiau kaip 10 pamokų (valandų);

8.1.2. I gimnazijos klasių mokiniams ne mažiau kaip 20 pamokų (valandų).

8.1.3. 2024–2025 mokslo metais II gimnazijų klasių mokiniams, privalomos socialinės-pilietinės veiklos atlikimo trukmė ne mažesnė kaip 20 pamokų (valandų).

9. Su socialinės-pilietinės veiklos organizavimu mokiniai supažindinami mokslo metų pradžioje pasirašytinai. I gimnazijos klasių mokinių socialinę-pilietinę veiklą Gimnazijoje koordinuoja, veiklos pasiekimus fiksuoja, vertina I klasių kuratorius, II gimnazijos klasių mokinių socialinę-pilietinę veiklą – II klasių vadovai.

10. Kiekvienas I–II gimnazijos klasės mokinys įsipareigoja dalyvauti Gimnazijos organizuojamoje pilietinėje akcijoje „Darom“. Veiklą koordinuojantis kuratorius ar klasės vadovas mokinio dalyvavimą akcijoje įvertina pagal faktą (įrašo tiek valandų, kiek mokinys dalyvavo).

11. Socialinė-pilietinė veikla turi būti atlikta iki ugdymo proceso pabaigos: atlikimo faktas pagal mokinių pateiktus duomenis fiksuojamas elektroniniame dienyne įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Socialinė-pilietinė veikla aptariama klasės valandėlių metu, analizuojant mokinių socialinės-pilietinės veiklos fiksavimo lapus ir refleksijas. I klasės mokinio, turinčio neatliktą socialinę-pilietinę veiklą, kėlimo į aukštesnę klasę klausimą svarsto mokinį ugdę mokytojai. II klasės mokiniui pagal teisės aktus atlikta socialinė-pilietinė veikla yra viena sąlygų baigti pagrindinio ugdymo programą.

12. Socialinės-pilietinės veiklos organizavimo III gimnazijos klasėse ypatumai:

12.1. Socialinę-pilietinę veiklą koordinuoja Gimnazijos direktoriaus paskirtas asmuo – socialinės-pilietinės veiklos koordinatorius (toliau – Koordinatorius).

12.2. Koordinatorius mokslo metų pradžioje supažindina mokinius su socialinės-pilietinės veiklos vykdymo ir atsiskaitymo tvarka pasirašytinai, bendradarbiaudamas su klasių vadovais teikia informaciją apie galimas socialinės-pilietinės veiklos atlikimo vietas ir būdus, o per mokslo metus vykdo individualias ir grupines mokinių konsultacijas.

12.3. Socialinė-pilietinė veikla vykdoma cikliškai: mokinys apmąsto savo mokymosi patirtį ir priima sprendimą, į kokias socialines-pilietines veiklas norėtų įsitraukti, kaip dalyvavimas šiose veiklose padėtų jam augti ir tobulėti.

12.4. Padedamas Koordinatoriaus, mokinys parengia Socialinės-pilietinės veiklos planą ir refleksiją (1 priedas) (toliau – Planas) pasirinktai socialinei-pilietinei veiklai įgyvendinti, atlieka nusimatytas užduotis, reguliariai apgalvoja atliekamos veiklos prasmingumą, pridėtinę vertę sau ir mokyklos bendruomenei, visuomenei; jei reikalinga, mokinys keičia pirminį socialinės-pilietinės veiklos planą ir koreguoja nusimatytas užduotis. Pabaigęs nusimatytas socialinės-pilietinės veiklos užduotis, mokinys įsivertina savo patirtį reflektuodamas.

12.5. Per dvejus mokslo metus socialinė-pilietinė veikla sudaro ne mažiau nei 70 val. Šis laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla. III gimnazijos klasėje privaloma atlikti ne mažiau nei 35 val. socialinės-pilietinės veiklos.

12.6. III–IV klasių mokiniai socialinę-pilietinę veiklą atlieka savarankiškai ir fiksuoja ją socialinės-pilietinės veiklos apskaitos ir refleksijos lapuose, kaupia jos įrodymus;

12.7. už socialinę-pilietinę veiklą atsiskaitoma mokslo metų pabaigoje: individualaus pokalbio su Koordinatoriumi metu pateikiami socialinės-pilietinės veiklos planas ir refleksija. Socialinės-pilietinės veiklos vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

**VI. BAIGIAMOSIOS NUOSTATOS**

13. Socialinės-pilietinės veiklos vertinimo rezultatas ugdymo laikotarpio pabaigoje fiksuojamas elektroninio dienyno apskaitos lakštuose.

14. Šiuo Aprašu vadovaujamasi rengiant Gimnazijos veiklos planus, kitus su socialinės-pilietinės veiklos organizavimu susijusius dokumentus.

Socialinės-pilietinės veiklos

organizavimo tvarkos aprašo

1priedas

SOCIALINĖS-PILIETINĖS VEIKLOS[[1]](https://euc-word-edit.officeapps.live.com/we/wordeditorframe.aspx?ui=lt%2DLT&rs=lt%2DLT&wopisrc=https%3A%2F%2Fvarpogim-my.sharepoint.com%2Fpersonal%2Fkornelija_cepyte_varpogimnazija_lt%2F_vti_bin%2Fwopi.ashx%2Ffiles%2F4112431102504c2e98034b3c4d59785e&wdenableroaming=1&mscc=1&wdodb=1&hid=3745DCA0-F013-7000-3F25-5FD2F6E56F00&wdorigin=ItemsView&wdhostclicktime=1695205995522&jsapi=1&jsapiver=v1&newsession=1&corrid=0b986103-43f1-45ee-a67a-c9f960966e7f&usid=0b986103-43f1-45ee-a67a-c9f960966e7f&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftn1) PLANAS IR REFLEKSIJA

Vardas, pavardė, klasė..........................................................................................................

Mano socialinės-pilietinės veiklos tikslas yra .........................................................................................................................................................................................................................................................................................................................................................................................................................................................................................................................................

|  |  |  |  |  |
| --- | --- | --- | --- | --- |
| Nr. | Pilietinės socialinės veiklos pavadinimas[[2]](https://euc-word-edit.officeapps.live.com/we/wordeditorframe.aspx?ui=lt%2DLT&rs=lt%2DLT&wopisrc=https%3A%2F%2Fvarpogim-my.sharepoint.com%2Fpersonal%2Fkornelija_cepyte_varpogimnazija_lt%2F_vti_bin%2Fwopi.ashx%2Ffiles%2F4112431102504c2e98034b3c4d59785e&wdenableroaming=1&mscc=1&wdodb=1&hid=3745DCA0-F013-7000-3F25-5FD2F6E56F00&wdorigin=ItemsView&wdhostclicktime=1695205995522&jsapi=1&jsapiver=v1&newsession=1&corrid=0b986103-43f1-45ee-a67a-c9f960966e7f&usid=0b986103-43f1-45ee-a67a-c9f960966e7f&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftn2) | Atlikimo vieta ir data | Valandų skaičius | Atsakingo asmens vardas ir pavardė, parašas |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |

Socialinės-pilietinės veiklos refleksija 2023–2024 m. m.[[3]](https://euc-word-edit.officeapps.live.com/we/wordeditorframe.aspx?ui=lt%2DLT&rs=lt%2DLT&wopisrc=https%3A%2F%2Fvarpogim-my.sharepoint.com%2Fpersonal%2Fkornelija_cepyte_varpogimnazija_lt%2F_vti_bin%2Fwopi.ashx%2Ffiles%2F4112431102504c2e98034b3c4d59785e&wdenableroaming=1&mscc=1&wdodb=1&hid=3745DCA0-F013-7000-3F25-5FD2F6E56F00&wdorigin=ItemsView&wdhostclicktime=1695205995522&jsapi=1&jsapiver=v1&newsession=1&corrid=0b986103-43f1-45ee-a67a-c9f960966e7f&usid=0b986103-43f1-45ee-a67a-c9f960966e7f&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftn3) Apmąstyk ir apibendrink savo patirtį. Pasistenk atsakyti į visus išnašoje pateiktus klausimus. Jei veiklą atlikai skirtingose vietose / organizacijose trumpai apibūdink jas visas ir padaryk bendras išvadas.

................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

Socialinės-pilietinės veiklos refleksija 2024-2025 m. m. Apmąstyk ir apibendrink savo patirtį. Pasistenk atsakyti į visus išnašoje pateiktus klausimus. Jei veiklą atlikai skirtingose vietose/organizacijose trumpai apibūdink jas visas ir padaryk bendras išvadas.

...............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................
[[1]](https://euc-word-edit.officeapps.live.com/we/wordeditorframe.aspx?ui=lt%2DLT&rs=lt%2DLT&wopisrc=https%3A%2F%2Fvarpogim-my.sharepoint.com%2Fpersonal%2Fkornelija_cepyte_varpogimnazija_lt%2F_vti_bin%2Fwopi.ashx%2Ffiles%2F4112431102504c2e98034b3c4d59785e&wdenableroaming=1&mscc=1&wdodb=1&hid=3745DCA0-F013-7000-3F25-5FD2F6E56F00&wdorigin=ItemsView&wdhostclicktime=1695205995522&jsapi=1&jsapiver=v1&newsession=1&corrid=0b986103-43f1-45ee-a67a-c9f960966e7f&usid=0b986103-43f1-45ee-a67a-c9f960966e7f&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftnref1) Socialinė-pilietinė veikla yra privaloma pagrindinio ir viduriniojo ugdymo dalis. I ir II kalasėse mokinys turi įvykdyti po 20 val. Per dvejus metus III-IV klasėse mokinys turi įvykdyti 70 val. III-IV –tokams rekomenduojama ieškoti ilgalaikės savanorystės vietų už mokyklos ribų šiai veiklai vykdyti.

[[2]](https://euc-word-edit.officeapps.live.com/we/wordeditorframe.aspx?ui=lt%2DLT&rs=lt%2DLT&wopisrc=https%3A%2F%2Fvarpogim-my.sharepoint.com%2Fpersonal%2Fkornelija_cepyte_varpogimnazija_lt%2F_vti_bin%2Fwopi.ashx%2Ffiles%2F4112431102504c2e98034b3c4d59785e&wdenableroaming=1&mscc=1&wdodb=1&hid=3745DCA0-F013-7000-3F25-5FD2F6E56F00&wdorigin=ItemsView&wdhostclicktime=1695205995522&jsapi=1&jsapiver=v1&newsession=1&corrid=0b986103-43f1-45ee-a67a-c9f960966e7f&usid=0b986103-43f1-45ee-a67a-c9f960966e7f&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftnref2) Būtina rinkti ir saugoti savo veiklos įrodymus – nuotraukas, video, pasirašytas savanoriškos veiklos sutartis ir kt. Iškilus abejonių dėl veiklos atlikimo, Koordinatorius turi teisę šių įrodymų paprašyti.

[[3]](https://euc-word-edit.officeapps.live.com/we/wordeditorframe.aspx?ui=lt%2DLT&rs=lt%2DLT&wopisrc=https%3A%2F%2Fvarpogim-my.sharepoint.com%2Fpersonal%2Fkornelija_cepyte_varpogimnazija_lt%2F_vti_bin%2Fwopi.ashx%2Ffiles%2F4112431102504c2e98034b3c4d59785e&wdenableroaming=1&mscc=1&wdodb=1&hid=3745DCA0-F013-7000-3F25-5FD2F6E56F00&wdorigin=ItemsView&wdhostclicktime=1695205995522&jsapi=1&jsapiver=v1&newsession=1&corrid=0b986103-43f1-45ee-a67a-c9f960966e7f&usid=0b986103-43f1-45ee-a67a-c9f960966e7f&sftc=1&cac=1&mtf=1&sfp=1&instantedit=1&wopicomplete=1&wdredirectionreason=Unified_SingleFlush&rct=Normal&ctp=LeastProtected#_ftnref3)Refleksijos klausimai:

Kaip man sekėsi planuoti ir atlikti soc. pilietinę veiklą? Ką aš veikiau / įgyvendinau jos metu? Ko išmokau ir kokias kompetencijas pagilinau? Su kokiais sunkumais / iššūkiais susidūriau? Kuo ši patirtis man bus naudinga ateityje? Ką ateityje darysiu kitaip? Ką naujo sužinojau apie save, apie savo stipriąsias ir silpnąsias puses? Kokia šitos veiklos reikšmė ir nauda visuomenei?